Kamu bisa jelasin ke aku soal Masjid Jami' Herat dalam bahasa melayu?

Masjid Jami' Herat (مسجد جمعه هرات) juga dikenali sebagai Jama Masjid of Herat, Masjid-i Jami' of Herat, dan juga Great Mosque of Herat adalah sebuah masjid di dalam bandar Herat, Wilayah Herat yang terletak di barat utara Afghanistan. Ia dibina oleh seorang Ghurid, iaitu Sultan Ghiyath al-Din Muhammad b. Sam yang merupakan seorang Sultan yang sangat dikenali. Beliau merupakan pengasas kepada pembinaan pada 1200 Masihi dan selepas kematian beliau, pembinaan masjid ini diteruskan oleh adik dan pemerintah Herat seterusnya berubah-ubah seperti Wangsa Timuriyah, Wangsa Safawiyah, Empayar Mughal, dan Uzbek, di mana semua mereka ini menyokong pembinaan masjid ini.

Selain daripada banyak surau dan masjid kecil yang digunakan untuk solat lima waktu, hampir semua masyarakat Islam mempunyai sebuah masjid yang besar yang digunakan untuk solat Jumaat. Masjid Jami' Herat bukanlah selalu menjadi masjid paling besar di Herat; sebuah masjid yang lebih besar dan kompleks adalah Masjid dan Madrasah Gawhar Shad, juga dibina oleh Timuriyah, yang terletak di bahagian utara bandar Herat. Walau bagaimanapun, masjid itu dibomkan oleh pegawai Tentera India British pada 1885 bagi mengelakkan ia daripada digunakan sebagai kubu oleh Rusia yang cuba untuk menyerang India.